CELEX: E2012P0013
Language: mt
Date: 2012-11-30 00:00:00
Title: Azzjoni mressqa fit- 30 ta' Novembru 2012 mill-Awtorità ta' Sorveljanza tal-EFTA kontra l-Islanda (Il-Kawża E-13/12)

7.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 66/30
            
         Azzjoni mressqa fit-30 ta' Novembru 2012 mill-Awtorità ta' Sorveljanza tal-EFTA kontra l-Islanda
   (Il-Kawża E-13/12)
   2013/C 66/10
   Fit-30 ta’ Novembru 2012 l-Awtorità ta’ Sorveljanza tal-EFTA, irrappreżentata minn Xavier Lewis u Maria Moustakali, li qegħdin jaġixxu ta’ Aġenti, Rue Belliard 35, B-1040 Brussell, Belgium ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               (1)
            
            
               Tiddikjara li jekk ma tadottax, jew ma tinnotifikax lill-Awtorità dwar, il-miżuri meħtieġa biex jiġi implimentat l-Att imsemmi fil-punt 10 tal-Parti 7.1 tal-Kapitolu I tal-Anness I tal-Ftehim dwar iż-Żona Ekonomika Ewropea (id-Direttiva tal-Kunsill tas-26 ta’ Marzu 1990 li tistipula l-kundizzjonijiet li jirregolaw il-preparazzjoni, id-dħul fuq is-suq u l-użu fil-Komunità ta’ prodotti tal-ikel medikat), kif adattati għall-Ftehim permezz tal-Protokoll 1 tiegħu, fiż-żmien preskritt, l-Islanda ma tkunx issodisfat l-obbligi tagħha skont l-Att u skont l-Artikolu 7 tal-Ftehim dwar iż-ŻEE; u
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               L-Awtorità ta’ Sorveljanza tal-EFTA taqbel li l-Islanda hija meħtieġa skont l-Artikolu 15 tad-Direttiva tal-Kunsill 90/167/KEE tas-26 ta’ Marzu 1990 (id-Direttiva), u l-Artikolu 7 tal-Ftehim dwar iż-ŻEE, li tieħu l-miżuri meħtieġa sabiex timplimenta d-Direttiva, u biex tinforma lill-Awtorità ta’ Sorveljanza tal-EFTA dwar il-miżuri meħuda.
            
         
               —
            
            
               L-Awtorità ta’ Sorveljanza tal-EFTA taqbel li ma rċeviet l-ebda informazzjoni dwar dan mill-Gvern tal-Islanda, u lanqas ma għandha informazzjoni oħra li tippermettilha tikkonkludi li l-miżuri meħtieġa biex tiġi implimentata d-Direttiva ttieħdu.
            
         
               —
            
            
               L-Awtorità ta’ Sorveljanza tal-EFTA taqbel li l-Islanda ma ssodisfatx l-obbligi tagħha skont l-Artikolu 15 tad-Direttiva u skont l-Artikolu 7 tal-Ftehim dwar iż-ŻEE billi ma adottatx, jew ma nnotifikatx lill-Awtorità dwar, il-miżuri meħtieġa biex tiġi implimentata d-Direttiva fiż-żmien preskritt.